b'\n_START_ARTICLE_\nWaldkraiburg\n_START_SECTION_\nDescriere\n_START_PARAGRAPH_\nIni\xc8\x9bial a\xc8\x99ezarea a fost sta\xc8\x9bie de cale ferat\xc4\x83 pentru localitatea Kraiburg am Inn aflat\xc4\x83 la o distan\xc8\x9b\xc4\x83 de circa 3 km. Din 1938 au fost construite fabrici de muni\xc8\x9bie \xc3\xaen care au lucrat p\xc3\xa2n\xc4\x83 la 2500 de oameni, majoritatea prin munc\xc4\x83 for\xc8\x9bat\xc4\x83. \xc3\x8en fabricile p\xc4\x83r\xc4\x83site \xc8\x99i par\xc8\x9bial distruse dup\xc4\x83 cel de-al doilea r\xc4\x83zboi mondial sau a\xc8\x99ezat refugia\xc8\x9bi germani din Europa de Est, ini\xc8\x9bial din regiunea sudet\xc4\x83, apoi, din anii 1960-1970, din Transilvania \xc8\x99i Banat. Ora\xc8\x99ul este azi cu 24.037 locuitori (31 decmbrie 2008) cel mai mare ora\xc8\x99 din district._NEWLINE_Aici a crescut cantautorul Peter Maffay, n\xc4\x83scut \xc3\xaen Bra\xc8\x99ov. Tot aici s-a stabilit Willi Schneider, n\xc4\x83scut la Media\xc8\x99, renumit pilot de Skeleton, fost antrenor al echipei na\xc8\x9bionale canadiene la aceast\xc4\x83 disciplin\xc4\x83 olimpic\xc4\x83._NEWLINE_\xc3\x8en anul 1972, \xc3\xaen prezen\xc8\x9ba a 340 de refugia\xc8\x9bi \xc8\x99vabi din Varia\xc8\x99, a fost \xc3\xaentemeiat\xc4\x83 aici Asocia\xc8\x9bia \xc8\x98vabilor din Varia\xc8\x99.'